આ અંગેની ઉપલબ્ધ વિગતો મુજબ બોટાદ જિલ્લાના રાણપુર ગામે રહેતા અશોકભાઇ પીપળીયા (ઉ.વ.30) હોમગાર્ડમાં ફરજ બજાવે છે. અશોકભાઇ ગઇકાલે બુધવારે પોતાના ઘરેથી ફરજ પર જવા નિકળ્યા હતા રાણપુરની કોર્ટ સંકુલમાં રાત્રીના 12 વાગ્યા સુધીની તેમની નોકરી હતી. દરમિયાનમાં આજે ગુરૂવારે સવારે રાણપુરના qક્રષ્ના કોમ્પલેક્ષ અને જન્મભુમી હાઇસ્કુલ વચ્ચે આવેલા નવેળામાંથી શંકાસ્પદ હાલતમાં હોમગાર્ડ જવાનનો મૃતદેહ મળી આવ્યો હતો. નવેળામાં કોઇની લાશ પડી હોવાની જાણ પોલીસને કરાતા રાણપુર પોલીસ મથકના પી.એસ.આઇ. રામાણી તથા હે.કો. હેમુભાઇ સહિતનો સ્ટાફ ઘટના સ્થળે દોડી ગયો હતો અને મૃતકની આેળખવિધી કરતા આ લાશ હોમગાર્ડ જવાનની હોવાનું ખુલ્યું હતું.